આ માટે નૌશાબા અલગ અલગ વસતીઓમાં જાય છે અને એવી છોકરીઓ અને મહિલાઓને ભેગી કરીને અભ્યાસ કરાવે છે તથા તેમને આત્મનિર્ભર થવા પ્રોત્સાહિત કરે છે. નૌશાબાના પ્રયાસોની જ એ અસર છે કે ગત દસ વર્ષમાં વારાણસીમાં રહેનારી લગભગ છ હજાર મહિલાઓ અને યુવતીઓ આત્મનિર્ભર બની. તેમાં નીચલી અને ગરીબ સમુદાયની મહિલાઓનો સમાવેશ વધારે થાય છે. આજે તેમની દ્વારા શિક્ષિત ઘણી યુવતીઓ અને મહિલાઓ બ્યૂટીપાર્લર ચલાવે છે, સિલાઈ કરે છે તો કેટલીક ફેશન ડિઝાઈનિંગ દ્વારા પણ પોતાનું ગુજરાન ચલાવે છે.